สวัสดีค่ะ พ่อหนูป่วยเป็นมะเร็งถุงน้ำดีระยะลุกลาม หนูอยากจะถามว่าพ่อหนูมีโอกาสหายไหม พ่อมีอาการแน่นท้อง ท้องโต หอบ ตาและตัวเหลืองมาก อาเจียนตลอด ที่พ่อหนูรักษาอยู่บอกว่าพ่ออยู่ได้ไม่กี่ชั่วโมงแล้ว แต่พ่อหนูก็ผ่านมาได้ 1คืนแล้ว หนูอยากขอคำแนะนำจาก เพราะพ่อหนูก็สู้มาก ท่านอยากหาย มีอะไรที่พอจะช่วยท่านได้ไหมค่ะ ที่ทำให้พ่อไม่แน่นท้องและไม่หอบ
สวัสดีค่ะ มะเร็งถุงน้ำดี แบ่งเป็นระยะ 1-4 ค่ะพ่อมีปัญหาภาวะแทรกซ้อนจากตัวโรคแล้วค่ะ เนื่องจากก้อนไปอุดตันระบบทางเดินน้ำดีค่ะ ทำให้มีอาการตัวเหลืองตาเหลือง คันตามตัว คลื่นไส้อาเจียน จากสารเหลืองที่คั่งในตัวค่ะ เพราะไม่สามารถระบายออกไปได้ค่ะนอกจากนี้ยังมีปัญหาเรื่องตับด้วยค่ะ ทำให้ตับทำงานลดลง เกิดเป็นน้ำในช่องท้องค่ะ ทำให้แน่นท้องได้ แน่นหน้าอกได้ค่ะ น้ำปริมาณมากจะดันกระบังลมทำให้มีอาการหายใจลำบากหอบเหนื่อยได้ค่ะการรักษาในระยะสุดท้ายเราจะช่วยให้อาการปวดลดลงค่ะ เช่น อาจจะให้ยาแก้ปวดอย่างแรงค่ะ ให้ออกซิเจนในการช่วยหายใจ ให้นั่ง หรือ นอนหัวสูง เพื่อจะได้ไม่แน่นหน้าอกค่ะท้องที่แน่นมีน้ำสามารถเจาะออกได้ค่ะ แต่ปัญหาของคนไข้คือ อาจจะมีปัญหาเรื่องเลือดออกผิดปกติจากการทำงานลดลงของตับค่ะ จริงอาจจะมีเลือดออกได้ถ้าเจาะท้องค่ะแนะนำให้อยู่ในความดูแลของแพทย์อย่างใกล้ชิดค่ะ